Puzė

Puzė (, )Vietvārdu datubāze. Nuoroda tikrinta 2025-07-09. – kaimas Puzės valsčiuje, Ventspilio savivaldybėje, Kurše, Latvijoje. Išsidėstęs valsčiaus pietvakariuose už 6,4 km nuo valsčiaus centro Blazmos, už 28 km nuo savivalsybės centro Ventspilio ir už 155 km nuo Rygos. Dabartinė gyvenvietė susidarė prie buvusio Puzės dvaro (Pussen) centro, vieno iš istorinių valsčiaus centrų. Puzės bažnyčia ir pastoriaus dvaro kompleksas yra valstybinės reikšmės architektūros paminklai, netolimi Lejaskruogo senkapiai – archeologijos paminklas.Puzes pagasta teritorijas plānojums. Paskaidrojuma raksts

 Istorija 
Puzė (Pussen) pirmą kartą paminėta 1230 m. Kalavijuočių ordino sutartyje su kuršiais. 1253 m. padalijus Vanemos žemes ji atiteko Kuršo vyskupui. 1579 m. paskutinysis Kuršo ir Saremos vyskupas Magnusas Puzę atidavė kaip leną Kandavos pilies valdytojui Emerichui fon Mirbachui.Puzes pagasts, Enciklopēdija „Latvijas pagasti”, t. 2 (M–Ž), p. 215, 217. A/S „Preses nams”, 2002. ISBN 9984-00-436-8. Sprendžiant iš 1582–1583 m. Kuršo vyskupijos duoklių knygos, Puzės kraštui priklausė 7 gyvenvietės: Amelių, Viecyšių, Dandzyšių, Puzės, Muodės ir Sirgumų kaimai su 55 valstiečių ūkiais ir 16 smulkiųjų ūkių.

Pasibaigus Livonijos karui Puzė priklausė Piltenės sričiai. 1641 m. Johanas Evaldas Mirbachas nuo Puzės atskyrė Puzeniekų dvarą ir jį atidavė savo broliui Emerichui (III) Mirbachui, vėliau tapusiam Embutės pilies savininku. XVIII a. susiformavo Viecyšių (Wezitten), Dandzytės (Danswitten) ir Muodės (Mohden) palivarkai, o Ameliai (Ammeln) priklausė Puzeniekų, Rapatai (Rapaden, Rapatzeem) – Ugalės, Sirgumai (Sirgum) – Piltenės dvarui.

Piltenės sritį okupavus Rusijos imperijai, 1797 m. gyventojų revizijos metu buvo užregistruotas Puzės dvaras, 3 palivarkai, girininkija (Wildnis Bereiterei Neuhoff), 3 smuklės (Baznyckruogas, Buntės smuklė, Ezerkruogas), 36 valstiečių ūkiai, 3 eigulių namai, 5 trobelninkų (Budeneke) namai ir buvęs Krišinių ūkis (gewesene Kriching / Krisching Gesinde). Paminėta ir plytų stoginė. Valtiečių ūkiai buvo pasidalyti tarp Puzės dvaro ir palivarkų taip, kad Puzės dvarui ir Muodės palivarkui atiteko po 10 ūkių, Dandzyšių ir Viecyšių palivarkams – 8 ūkiai. Mirbachų giminei Puzė priklausė iki 1814 m.

 Išnašos 

Kategorija:Ventspilio savivaldybės gyvenvietės